
GEVALLESTUDIE 1
Die Suid-Afrikaanse Regering het die wyse stem van die jeug erken en versoek dat julle as graad 10-klas hulle bystaan met verdere navorsing oor die kwessie van geslagsongelykheid in Suid-Afrika. Hulle sal graag julle opinies en voorstelle of aanbevelings vir optrede wil hoor sodat hulle dit dan kan implementeer om die omstandighede in Suid-Afrika vir almal te verbeter.
Lees deur die onderstaande artikel en maak dan seker dat julle die volgende punte in julle aanbieding aan die klas rig:

· Wat het julle uit hierdie artikel oor GGG in Suid-Afrika geleer?
· Identifiseer die regte wat geskend is.
· Gestel die situasie, wat in hierdie artikel geskets word, het met 'n vriend(in) gebeur. Waar sou jy hom/haar aanbeveel om hulp te kry? 
· Op grond van julle navorsing, skryf 'n lys van VYF aanbevelings, aan die regering,  hoe jul glo hierdie kwessie aangespreek kan word.

	Een uit elke drie seuns sal waarskynlik seksueel misbruik word: ‘n Studie deur VK

Een uit elke drie seuns sal waarskynlik voor die ouderdom van 18 seksueel mishandel word. Só dui 'n studie van die Universiteit van Kaapstad aan t.o.v. seksuele viktimisasie in Suid-Afrika. Soos die land 16 Dae van geen Geweld teen Vroue en Kinders nader, is daar hernude versoeke dat die fokus ook op seuns sal val.

In die hoop om skaamte en skuldgevoelens te vermy, het Dirk Kotze in sy 20's met alkohol en dwelms  begin eksperimenteer. As kind het hy jare lank die geheim van mishandeling gedra. Hy is herhaaldelik deur 'n hegte familievriend, wat ook hul tandarts was, misbruik.
"Ek was magteloos. Ek kon niks doen nie. Dit is ‘n vreemde gevoel omdat jy daardie persoon vertrou het. Ek het gedink dit is my eie skuld. Ek het soms gedink dat ek toegelaat het dat dit gebeur. Ek moes eerder gepraat het met ‘n vertroueling. Ek moes van die situasie af weggehardloop het," sê Kotze. Dit het in die tandartsstoel, by familiebyeenkomste en tydens vakansies gebeur. Kotze sê as  “beloning vir” die seksuele misdrywe is hy oorlaai met geskenke. Hy was nie die enigste slagoffer nie. Sy familie het 'n rooi vlag geïgnoreer toe die oortreder daarvan beskuldig is dat hy ander kinders gemolesteer en seksueel misbruik het. Sy ouers en familie wou dit nie glo nie. Hulle het hul vriend deur daardie tyd ondersteun. Dit het dit vir Dirk nog erger gemaak. “Ek kon hulle nie vertel nie en ek het my geheim vir nog drie jaar gehou voordat ek dit nie langer kon hanteer nie en vir my ouers vertel het," verduidelik Kotze. Geslagsregtegroepe sê daar is steeds 'n kultuur van stilte in die meeste gemeenskappe. 
"Die realiteit van die misbruik van een uit elke drie seuns en een uit elke drie meisies bestaan en die tyd het aangebreek dat ons daaroor moet begin praat, spesifiek oor die misbruik van  seuns wat te min aandag geniet. Die meerderheid seuns in Suid-Afrika het nie 'n vaderfiguur nie. Hulle het niemand na wie hulle kan opkyk om te sien hoe dinge veronderstel is om te wees nie," sê Rees Mann van die South African Male Survivors of Sexual Abuse. Seuns is net so kwesbaar soos meisies.
"Ons hou gesprekke en loods veldtogte om die meisies  in te lig oor seksuele mishandeling. Ons voer nie daardie selfde gesprekke met seuns nie. Mense sê dit is 'n ,ander gesprek. Ek sê: ”nee, ons kan nie die probleem onder seuns vermy nie ... Ons kan sê wat ons wil oor geslagsgebaseerde geweld, maar as ons nie die probleem onder seuns en mans aanspreek nie, kry ons te doen het met mans wat seer het en wat gebroke is en nie positiewe rolmodelle vir kinders kan wees nie. Ons pogings gaan onsuksesvol wees.” Kotze is al vyf jaar dwelm- en alkoholvry.
"Jy hoef nie jou hele lewe lank te ly nie. Jy kan vry word van al die skuldgevoelens," sê hy met die hoop dat slagoffers sy boodskap sal hoor.
[Bron: https://www.sabcnews.com/sabcnews/one-in-three-boys-likely-to-be-sexually-abused-study/ Toegangsdatum: 15 Nov. 2022]

GEVALLESTUDIE 2
Die Suid-Afrikaanse Regering het die wyse stem van die jeug erken en versoek dat julle as graad 10-klas hulle bystaan met verdere navorsing oor die kwessie van geslagsongelykheid in Suid-Afrika. Hulle sal graag julle opinies en voorstelle of aanbevelings vir optrede wil hoor sodat hulle dit dan kan implementeer om die omstandighede in Suid-Afrika vir almal te verbeter.
Lees deur die onderstaande artikel en maak dan seker dat julle die volgende punte in julle aanbieding aan die klas rig:

· Wat het julle uit hierdie artikel oor GGG in Suid-Afrika geleer?
· Identifiseer die regte wat geskend is.
· Gestel die situasie, wat in hierdie artikel geskets word, het met 'n vriend(in) gebeur. Waar sou jy hom/haar aanbeveel om hulp te kry? 
· Op grond van julle navorsing, skryf 'n lys van VYF aanbevelings, aan die regering,  hoe jul glo hierdie kwessie aangespreek kan word.

	Tyd genees nie 'n kind se wonde nie – 'n beroep op navorsingsontwikkeling oor trauma en mishandeling
Negatiewe kinderervarings (Adverse Childhood Experiences - ACE's) en kindermishandeling kry nie die nodige aandag en bewusmaking wat dit in die huidige samelewing verdien nie.
Bogenoemde was die gesamentlike siening van kundiges uit die VSA en Suid-Afrika tydens 'n onlangse besprekingsvergadering. Hierdie vergadering is gereël deur UP se Departement van Vroeë Kinderontwikkeling in samewerking met die Akademie vir Geweld en Mishandeling (AVA) en die Zero Abuse Project National Child Protection Training Centre, beide van die VSA.
Suid-Afrika het een van die hoogste vlakke van geweld ter wêreld. Statistieke dui aan dat een uit elke drie meisies en een uit elke vyf seuns voor die ouderdom van 13 seksueel misbruik word. Projeksies dui daarop dat daar elke agt minute ‘n kind gemolesteer word en ‘n kind elke 24 minute in Suid-Afrika verkrag word.  AVA meld dat die aantal kindergeweldgevalle in die VSA ook skrikwekkend is, met twee uit drie volwassenes wat gedurende hulle kinderjare een of ander vorm van geweld en mishandeling ervaar het.
'n Bevinding wat tydens die bespreking gemaak is. was dat kindertrauma nie verdwyn wanneer 'n kind groot is nie. Hierdie ervarings hou sosiale, mediese en ernstige ekonomies gevolge in vir die individu en 'n nasie, indien dit nie aangespreek word nie. 
"Dikwels is daar ‘n sterk moontlikheid dat veelvuldige vorms van mishandeling deur die slagoffer verduur is tydens sy leeftyd," is gesê.
Dr Vieth en sy kollegas se navorsing toon dat ACE's die risiko van siekte by volwassenes verhoog. Sielkundige afwykings soos depressie en verslawing asook kanker en hartsiektes word verhoog. Verslae in die VSA dui aan dat ACE's by kinders algemeen is en hierdie ervarings hou verband met byna elke chroniese siekte en sosiale probleem waarmee die land vandag worstel. Daar is ook 'n verband tussen mense wat as kind seksueel geviktimiseer is en dan self  seksuele oortreders word.
"Seksuele mishandeling van kinders in Suid-Afrika is baie kommerwekkend en word nie ernstig genoeg opgeneem deur gesinne, skole en gemeenskappe nie," het hy gesê en bygevoeg dat hierdie misdade dikwels nie aangemeld word nie uit vrees vir vergelding of bespotting.
Hy het gesê dade, soos afknouery, nie afgemaak moet word as iets wat 'n kind sal ontgroei nie. Seksuele groepsdruk neem ook toe in skole en met verhoogde toeganklikheid tot tegnologie word kinders meer dikwels aan pornografie blootgestel. Al hierdie ervarings hou baie skadelike gevolge vir die ontwikkeling van 'n kind in en kan in die toekoms gevaarlike nagevolge hê.
[Bron:  https://www.up.ac.za/faculty-of-education/news/post_2829640-time-does-not-heal-a-childs-wounds-a-call-for-research-development-in-trauma-and-abuse
Toegangsdatum: 15 Nov. 2022]

GEVALLESTUDIE 3
Die Suid-Afrikaanse Regering het die wyse stem van die jeug erken en versoek dat julle as graad 10-klas hulle bystaan met verdere navorsing oor die kwessie van geslagsongelykheid in Suid-Afrika. Hulle sal graag julle opinies en voorstelle of aanbevelings vir optrede wil hoor sodat hulle dit dan kan implementeer om die omstandighede in Suid-Afrika vir almal te verbeter.
Lees deur die onderstaande artikel en maak dan seker dat julle die volgende punte in julle aanbieding aan die klas rig:

· Wat het julle uit hierdie artikel oor GGG in Suid-Afrika geleer?
· Identifiseer die regte wat geskend is.
· Gestel die situasie, wat in hierdie artikel geskets word, het met 'n vriend(in) gebeur. Waar sou jy hom/haar aanbeveel om hulp te kry? 
· Op grond van julle navorsing, skryf 'n lys van VYF aanbevelings, aan die regering,  hoe jul glo hierdie kwessie aangespreek kan word.

	Suid-Afrikaanse polisie neem meer as 120 in hegtenis ná bendeverkragting van agt vroue
Tientalle mans wat in hegtenis geneem is ná die beweerde bendeverkragting van agt vroue tydens 'n musiekvideo-opname in Suid-Afrika, word Woensdag weer in die hof verwag namate die polisie nog inhegtenisnemings gemaak het. Plaaslike mense blameer ambagsmynwerkers vir wydverspreide geweld.
Die inhegtenisnemings naby Krugersdorp, 'n stad noordwes van Johannesburg, bring die totale getal mense wat sedert die aanval in hegtenis geneem is op meer as 120 te staan. Nie een van die mans of seuns wat in hegtenis geneem is, is egter glo van seksuele aanranding of verkragting aangekla nie. Die polisie het gesê hulle hoop DNS-toetse sal hulle in die komende dae in staat stel om diegene, wat in aanhouding is, met die beweerde bendeverkragting in verband te bring.
"Hierdie aaklige dade van brutaliteit is 'n skending van die regte van vroue en meisies om in vryheid en veiligheid te leef en te werk. Ons doen 'n beroep op gemeenskappe om saam met die polisie te werk om te verseker dat hierdie misdadigers aangekeer en vervolg word," het hy gesê.
Die aanval het by 'n verlate myn in Krugersdorp plaasgevind waar die videospan van 22 mense, waaronder 12 vroue, besig was om te verfilm toe hulle aangeval is "deur 'n groep gewapende mans geklee in komberse", luidens 'n polisieverklaring aan Associated Press. Die polisie ondersoek 32 aanklagte van verkragting, het hy bygevoeg.
Die aanval het weereens die kollig laat val op Suid-Afrika se chroniese probleem van geslagsgebaseerde geweld. In die eerste drie maande van vanjaar is minstens 10 818 gevalle van verkragting aangemeld, 'n toename van 13,7% oor dieselfde tydperk in 2021. Nie naastenby alle voorvalle word aangemeld nie en die werklike getal is glo baie hoër. In Krugersdorp was daar klagtes dat die polisie en plaaslike owerhede nie genoeg gedoen het om vroue en meisies teen misdaad te beskerm nie. 
Meer as 80 zama-zamas wat Vrydag en Saterdag in hegtenis geneem is, het Maandag in die  Krugersdorp-landdroshof verskyn toe dit aan die lig gekom het dat daar sowat 20 jeugdiges is wat in die kinderregstelsel verhoor moet word. Buite die hof het honderde mense - ook van die anti-migrantegroep Operasie Dudula - 'n protesoptog gehou waarin die polisie daarvan beskuldig word dat hulle nie genoeg doen om orde te handhaaf nie.
"Slegs 8,6% van verkragtingsake in Suid-Afrika lei tot skuldigbevinding. Die regstelsel is hoogs ondoeltreffend en daar is dikwels 'n gebrek aan behoorlike ondersoeke en vertraging met inhegtenisneming of geen arrestasie vir oortreders van geslagsgebaseerde geweld nie. Dit neem dikwels tyd vir gevalle om verhoor te word, wat oorlewendes terughou in hul genesingsproses en om normaal met hul lewens voort te gaan. Die groot agterstand in DNS-toetsuitslae lei daartoe dat sake lank neem om gefinaliseer te word."
Die onderwysstelsel het ook 'n rol te speel gehad, het sy gesê: "Daar moet meer onderwys oor die belangrikheid van geslagsgelykheid vanaf die vroeë kinderontwikkelingsvlak wees. Dit is belangrik om kinders te in te lig dat seuns nie beter as meisies is nie en dat hulle van jongs af gelyk is."
[Bron: https://www.theguardian.com/global-development/2022/aug/03/south-african-police-arrest-more-than-120-after-gang-rape-of-eight-women
Toegangsdatum: 15 Nov. 2022]

GEVALLESTUDIE 4
Die Suid-Afrikaanse Regering het die wyse stemme van sy jeug erken en versoek dat julle as graad 10-klas hulle bystaan met verdere navorsing oor die kwessie van geslagsongelykheid in Suid-Afrika. Hulle sal graag julle opinies en voorstelle / aanbevelings vir optrede wil hoor wat hulle dan kan implementeer om die omstandighede in Suid-Afrika vir almal te verbeter.
Lees deur die onderstaande artikel en maak dan seker dat julle die volgende punte in julle aanbieding aan die klas rig:

· Wat het julle uit hierdie artikel oor GBV in Suid-Afrika geleer?
· Identifiseer die regte wat geskend is.
· As die situasie in hierdie artikel met 'n vriend(in) gebeur het, waar sou julle aanbeveel dat hulle hulp kry? 
· Op grond van julle navorsing, skryf 'n lys van VYF aanbevelings aan die regering wat julle groep glo hierdie kwessie sal aanspreek.

	Tot en met 9% van kinders in SA ervaar aanlyn seksuele misbruik, bevind verslag
Tussen 7% en 9% van Suid-Afrikaanse kinders, tussen die ouderdomme van 9 en 17, het al aanlyn seksuele uitbuiting en mishandeling ervaar.
Só sê The Disrupting Harm in South Africa se verslag, waarin bewyse van aanlyn kindermishandeling op grond van self-gerapporteerde data uiteengesit word. Die skrywers van die verslag het gewaarsku dat daar 'n vlak van onderrapportering kan wees, aangesien die kinderrespondente moontlik huiwerig was om traumatiese ervarings bekend te maak. Die verslag het bevind dat 9% van die respondente geld of geskenke aangebied is om persoonlik aan seksuele aktiwiteite deel te neem, en nog 9% het gesê dat hulle geld of geskenke aangebied is om seksuele beelde of video's te deel. 
Van die respondente het 7% gesê hulle is gedreig of afgepers om aan seksuele aktiwiteite deel te neem. Nog 7% het gesê seksuele beelde is sonder toestemming gedeel.
Die oortreders van aanlyn seksuele uitbuiting en mishandeling van kinders was grootliks vreemdelinge, het die verslag bevind. Ongeveer 45% van die oortreders was onbekend aan die kind, met familielede wat slegs 3% uitgemaak het.
Die meerderheid kinders wat aanlyn seksuele uitbuiting en mishandeling ervaar het, het dit nie by 'n volwassene of die owerhede aangemeld nie. Die helfte van hulle het vir niemand daarvan vertel nie, terwyl diegene wat wel die mishandeling bekend gemaak het, dit aan hul vriende vertel het.
Die verslag beraam dat minder as 2% van alle gevalle by die polisie of 'n hulplyn aangemeld is. In die verslag word aangedui dat 71% van werkers op dié gebied meen dat een van die belangrikste redes vir die gebrek aan verslagdoening 'n gebrek aan kennis en begrip oor die risiko's van seksuele uitbuiting en mishandeling van kinders was. Ouers kon nie die nodige advies aan hul kinders gee nie.
Kulturele hindernisse en stigma het ook gelei tot 'n gebrek aan verslagdoening, dui die navorsing aan.
Lindiwe Zulu, minister van maatskaplike ontwikkeling, het gesê die navorsingsbevindings is "skokkend".
Sy het bygevoeg dat die verslag basislyndata sal vorm vir haar departement om te gebruik in die ontwikkeling van beleide, programme en navorsing.
"Die studie van Disrupting Harm in South Africa bied aan ons nasionale data wat ons nodig het in ons strewe om ons kinders te beskerm."
[Bron: https://www.news24.com/news24/southafrica/news/up-to-9-of-children-in-sa-experience-online-sexual-abuse-report-finds-20221104
 Toegangsdatum: 15 Nov. 2022]

